rejauldu/bengali-wikipedia huggingface dataset:
জলজা (জন্ম: ১৩ ডিসেম্বর ১৯৬১) হলেন একজন ভারতীয় অভিনেত্রী যিনি মালায়ালাম চলচ্চিত্র এবং কয়েকটি তামিল চলচ্চিত্রে অভিনয় করেছেন। জলজা ১৯৭০ এবং ১৯৮০ এর দশকে একজন সক্রিয় অভিনেত্রী ছিলেন। তিনি ১৯৮১ সালে লেনিন রাজেন্দ্রন পরিচালিত ভেনাল সিনেমার জন্য সেরা অভিনেত্রীর বিভাগে কেরালা রাজ্য চলচ্চিত্র পুরস্কার  এবং ফিল্মফেয়ার পুরস্কার জিতেছিলেন। তিনি পারিবারিক সূত্রে কেরালার কোল্লাম এবং আলাপ্পুঝা জেলার বাসিন্দা।    ব্যক্তিগত জীবন  জলজা ১৯৬১ সালের ১৩ ডিসেম্বর  তারিখে কুয়ালালামপুরে বসবাসকারী মালয়ালি দম্পতি অধ্যাপক থাকাঝিল বাসুদেবন পিল্লাই এবং সরস্বথিয়াম্মার ঘরে জন্মগ্রহণ করেন। তিনি কুয়ালালামপুরের স্কুলে চতুর্থ শ্রেণী পর্যন্ত পড়াশোনা করেন এবং তারপর মালয়েশিয়ার গৃহযুদ্ধের কারণে ভারতে চলে আসেন।  তিনি মাদ্রাজ(ততকালীন চেন্নাই) আসান মেমোরিয়াল সিনিয়র সেকেন্ডারি স্কুল, আম্বালাপ্পুঝা ইংলিশ মিডিয়াম স্কুল থেকে প্রাথমিক শিক্ষা এবং আলাপ্পুঝার সেন্ট জোসেফস কলেজ ফর উইমেন থেকে প্রাক কলেজ ডিগ্রি অর্জন করেন। তিনি তিরুবনন্তপুরমের গভর্নমেন্ট কলেজ ফর উইমেন থেকে ইংরেজি সাহিত্যে স্নাতক এবং স্নাতকোত্তর ডিগ্রি অর্জন করেন।   তিনি ১৯৯৩ সালের ৩ সেপ্টেম্বর তারিখে প্রকাশ নায়ারকে বিবাহ করেন এবং বিয়ের পর বাহরাইনে স্থায়ীভাবে বসবাস শুরু করেন। তাদের একটি মেয়ে আছে যার নাম দেবী।  তিনি ২০১৪ সালের কেরালা রাজ্য চলচ্চিত্র পুরস্কারের জুরি সদস্য ছিলেন।  চলচ্চিত্র জীবন জলজার চলচ্চিত্র যাত্রা তাঁর বহুমুখী প্রতিভার প্রতিফলন। তার অভিনয় জীবন মূলত মালয়ালম ও তামিল চলচ্চিত্র জগতে বিস্তৃত। তিনি ১৯৭৭ সালে মালয়ালম চলচ্চিত্র ইভানেন্তে প্রিয়পুত্রন এর মাধ্যমে তার অভিনয় জীবন শুরু করেন। ১৯৭৮ থেকে ১৯৮০ সাল পর্যন্ত তিনি থাম্পু, ঈ গানম মারাক্কুমো, মাট্টোলি এবং রান্দু পেনকুট্টিকাল চলচ্চিত্রে গুরুত্বপূর্ণ ভূমিকা পালন করেন। এরপর তিনি শালিনী এনতে কুট্টুকারী, সোয়ার্নপাক্ষিকাল, ইলিপ্পাথায়ম, পদায়ত্তম এবং কারিয়িলাক্কাট্টু পোলে সহ অসংখ্য মালয়ালম চলচ্চিত্রে অভিনয় করেন। ১৯৮৮ সালে অপারন চলচ্চিত্রে তার অভিনয় বিশেষভাবে প্রশংসিত হয়।  তামিল চলচ্চিত্র জগতে তিনি ১৯৮০ সালে অন্তরাঙ্গম উমাইয়ানাথু ছবিতে সরাসু চরিত্রে অভিনয় করেন। পরবর্তীতে মারুপট্টা কোনঙ্গল (১৯৮৩) ও থিরুট্টু রাজাক্কাল (১৯৮৪) চলচ্চিত্রেও তার দক্ষ অভিনয় লক্ষ্য করা যায়। বহু বছর বিরতির পর, ২০২১ সালে তিনি মালিক চলচ্চিত্রে 'জামিলা' চরিত্রে অভিনয়ের মাধ্যমে পুনরায় আলোচনায় আসেন। তার পরবর্তী থালানারিঝা মুক্তির অপেক্ষায় আছে।'   তথ্যসূত্র   বিষয়শ্রেণী:তামিল টেলিভিশনের অভিনেত্রী বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:১৯৬১-এ জন্ম বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:কেরলের অভিনেত্রী বিষয়শ্রেণী:জীবিত ব্যক্তি
প্রকৃত শুঁড়পোকা (Curculionidae) হলো কোলিওপ্টেরা বর্গের সবচেয়ে বৃহৎ পোকা-পরিবারগুলোর একটি, যাদের অধিকাংশ সদস্যের মাথার সামনাংশে একটি অগ্রসারিত বাঁকা শুঁড় বা ‘রস্ট্রাম’ থাকে। এদের অধিকাংশই উদ্ভিদভক্ষী এবং অনেক প্রজাতি আমাদের কৃষি ও বনজ ফসলের গুরুত্বপূর্ণ কীট। পরিবারটির অধীনে ৬ ৮০০-এরও বেশি গণ ও আনুমানিক ৮৩ ০০০ বর্ণিত প্রজাতি রয়েছে, ফলে এটি প্রাণিজগতের অন্যতম সু-বৈচিত্র্যময় পরিবার।    প্রধান বৈশিষ্ট্য    পূর্ণবয়স্কদের শুঁড় সাধারণত নিচের দিকে বাঁকানো; শুঁড়ের পাশে গাঁট-মোড়া অ্যান্টেনা খাঁজে ঢুকে থাকে। গাঁট-মোড়া বা  "Elbowed antenna" বলতে এমন অ্যান্টেনাকে বোঝানো হয়, যা মাঝখানে একটা বাঁক বা মোড় নিয়ে থাকে, যেন "কনুই"-এর মতো। এটি প্রকৃত শুঁড়পোকাদের একটি বৈশিষ্ট্য।  দেহ শক্ত কাইটিনে আচ্ছাদিত ও প্রায়শই আঁশ বা সূক্ষ্ম লোমে ঢাকা। দৈর্ঘ্য ১–৩৫ মিমি, বেশির ভাগই ৫–১৫ মিমি।  স্ত্রী পোকাদের শুঁড় সাধারণত পুরুষের চেয়ে লম্বা ও সরু, যাতে ডিম পোঁতার সময় গাছে ছিদ্র করা সহজ হয়।  ডিম থেকে বেরোনো ‘‘সি’’-আকৃতির লার্ভার পা থাকে না, কিন্তু শক্ত ম্যান্ডিবল দিয়ে কাঠ বা বীজ কুটে খায়।  বিরক্ত করলে পূর্ণবয়স্করা পিঠের ওপর গুটিয়ে ‘মৃতের ভান’ করে শিকারি এড়ায়।    বৈচিত্র্য ও বিস্তার  প্রকৃত শুঁড়পোকা প্রায় সব মহাদেশেই বিস্তৃত; মরুভূমি থেকে বরফাবৃত তুন্দ্রা বাদে সব পরিবেশেই এদের দেখা মেলে। গাছের পাতা, বীজ, কাণ্ড, মূল এবং কাঠ সবখানেই এদের বিভিন্ন উপপরিবারের পোকা খাদ্য ও আবাস খুঁজে নেয়। ছত্রাকখাদক অ্যামব্রোসিয়া শুঁড়পোকা (উপপরিবার Platypodinae ও Scolytinae) মৃত কাঠে সুড়ঙ্গ কেটে ভেতরে ছত্রাক চাষ করে। সাম্প্রতিক তথ্য অনুযায়ী (২০২৫) কেবল Scolytinae উপপরিবারেই ৬ ৫০০-এর বেশি প্রজাতি ও ৩ ০০০-এরও বেশি গাছ-পালার হোস্ট-রেকর্ড শনাক্ত হয়েছে।    আচরণ ও খাদ্যাভ্যাস  অধিকাংশ প্রকৃত শুঁড়পোকা উদ্ভিদ ভক্ষী; অনেকে ফল, বাদাম ও বীজে ছিদ্র করে ডিম পাড়ে এবং লার্ভা ভেতরেই বেড়ে ওঠে। কিছু Cossoninae ও Cryptorhynchinae সদস্য মৃত কাঠ ও বাকল খাওয়ার মাধ্যমে পচন প্রক্রিয়ায় অংশ নেয়। Sitophilus গোত্রের কয়েকটি ভুট্টা-ও চাল-শুঁড়পোকা শস্যগুদামে বৃহৎ ক্ষতি করে এবং সাম্প্রতিক গবেষণায় (T929I মিউটেশন) কীটনাশক-সহনশীলতার ইঙ্গিত পাওয়া গেছে।    শ্রেণিবিন্যাস ও আন্তঃসম্পর্ক  প্রকৃত শুঁড়পোকা পরিবারটির ফাইলোজিনি জটিল; ২০১৮-এর জেনোম-ভিত্তিক বিশ্লেষণ এটিকে Brentidae পরিবারের সিস্টার গ্রুপ হিসেবে প্রতিষ্ঠা করে।   প্রায় universally স্বীকৃত উপপরিবারগুলো হলো:   Baridinae  Cossoninae  Curculioninae  Cyclominae  Entiminae  Molytinae  Platypodinae  Scolytinae   অর্থনৈতিক গুরুত্ব  কৃষিজ ফসলের দৃষ্টিকোণ থেকে বোল শুঁড়পোকা (Anthonomus grandis) তুলা-ক্ষেতে, গম শুঁড়পোকা (Sitophilus granarius) খাদ্যশস্য-গুদামে এবং কালো বাইনে শুঁড়পোকা (Otiorhynchus sulcatus) বাগানে বিশেষ সমস্যা সৃষ্টি করে। অন্যদিকে, কাঠভক্ষী স্কলাইটিনিরা দ্রুত বংশবৃদ্ধির ক্ষমতার কারণে বিশ্বব্যাপী বাণিজ্যিক কাঠ ও বনজ সম্পদে উল্লেখযোগ্য লোকসান ঘটাতে পারে। আন্তর্জাতিক ফাইটোস্যানিটারি বিধিতে শুঁড়পোকা-জনিত ঝুঁকি এখন প্রথম সারির বিবেচ্য বিষয়।    উপপরিবারসমূহ    Bagoinae    Baridinae    Brachycerinae    Ceutorhynchinae    Conoderinae    Cossoninae    Cryptorhynchinae    Curculioninae    Cyclominae    Dryophthorinae    Entiminae    Hyperinae    Lixinae    Mesoptiliinae    Molytinae    Orobitidinae    Platypodinae    Raymondionyminae    Scolytinae    Xiphaspidinae     আরও দেখুন    বোল শুঁড়পোকা  গম শুঁড়পোকা  বাদাম শুঁড়পোকা  বাগান ও গৃহ উদ্ভিদ-বাহিত কীটপতঙ্গের তালিকা   সূত্র   বিষয়শ্রেণী:পতঙ্গ বিষয়শ্রেণী:ক্ষতিকারক পোকা
জানকুপাথর ও দোবরাজপাথর () ছিলেন উনিশ শতকের ভারতীয় উপমহাদেশের ব্রিটিশ ইস্ট ইন্ডিয়া কোম্পানি-বিরোধী আন্দোলনের দুইজন ব্যক্তিত্ব এবং শেরপুরে সংঘটিত উনিশ শতকের তৃতীয় দশকের দুইজন বিদ্রোহী। তারা ময়মনসিংহের পাগলপন্থি বিদ্রোহের অন্যতম নায়ক। দোবরাজপাথর ছিলেন জানকুপাথরের সহযোগী আরেকজন বিদ্রোহী। তিনিও গারো-হাজংদের নেতা টিপু শাহের অনুগামী ছিলেন এবং ১৮২৭ সালে ময়মনসিংহ অঞ্চলের প্রজাবিদ্রোহের অন্যতম নেতা ছিলেন। শেরপুরের পশ্চিমদিকে করৈবাড়ি পাহাড়ের পাদদেশে জানকুপাথরের এক প্রধান আস্তানা ছিলো।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা ২৪২ এবং ৩০৬,  ১৮৩১ সালে ময়মনসিংহের কালেক্টর নতুন বন্দোবস্ত "অষ্টম আইন" হিসেবে ঘোষণা করা হলেও বিদ্রোহ চালিয়ে যান জানকুপাথর ও দোবরাজ পাথর।আবদুল বাছির, বাংলার কৃষক ও মধ্যবিত্তশ্রেণি, বাংলা একাডেমী, ঢাকা, প্রথম প্রকাশ, ফেব্রুয়ারি ২০১২, পৃষ্ঠা ১৪০  তাঁদের নেতৃত্বে শেষ পর্যায়ে সংগ্রামের রূপ চরম আকার ধারণ করে। ১৮৩৩ সন পর্যন্ত জানকুপাথর করৈবাড়ি পাহাড়ের পাদদেশ থেকে ও দোবরাজপাথর নালিতাবাড়ীর নিকটবর্তী কোনো একস্থান থেকে শেরপুর অভিমুখে দ্বিমুখী আক্রমণ পরিচালনা করেন। বিদ্রোহী পাগলপন্থিগণ শেরপুরের জমিদারবাড়ি, কাছারিবাড়ি, জমিদারদের আশ্রিত লাঠিয়াল বাহিনীর সর্বস্ব লুট করে ও থানায় আগুন ধরিয়ে দেয়। ফলে শেরপুর জনশূন্য হয়ে পড়ে। এগার-বারটি ক্ষেত্রে সরকার ও বিদ্রোহী বাহিনীর মধ্যে যুদ্ধ হয়। অবস্থা বেগতিক দেখে ইংরেজ সরকার বিদ্রোহ সংশ্লিষ্ট লোকজন ও নিরীহ লোকজনকে পাইকারিভাবে হত্যা শুরু করে এবং বিদ্রোহের নেতাদেরকে ধরিয়ে দেবার জন্য পুরস্কার ঘোষণা করে। অতপর বিদ্রোহের দলপতিরা ধীরে ধীরে আত্মসমর্পণ করে। জানকুপাথর উত্তরের পাহাড়ে পালিয়ে যান এবং দোবরাজপাথর পূর্বাঞ্চলে আত্মগোপন করেন। দুর্গাপুর উপজেলার দোবরাজপুর গ্রাম দোবরাজপাথরের স্মৃতি বহন করছে।দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ২৫১-২৫২।  অন্যান্য নেতৃবৃন্দ  করম শাহ  টিপু শাহ  আরও দেখুন  ফকির-সন্ন্যাসী বিদ্রোহ   নীল বিদ্রোহ  সিপাহী বিদ্রোহ  ময়মনসিংহের ইতিহাস  তথ্যসূত্র   বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতের স্বাধীনতা আন্দোলন বিষয়শ্রেণী:শেরপুর জেলার ব্যক্তি বিষয়শ্রেণী:ময়মনসিংহের বিপ্লবী
thumb|পোল্যান্ডের একটি সামরিক বিবিধ চিকিৎসালয় চিকিৎসালয়, বহির্বিভাগীয় চিকিৎসালয় বা ডাক্তারখানা বলতে এক ধরনের স্বাস্থ্য ও চিকিৎসাসেবা কেন্দ্রকে বোঝায় যেখানে বহির্বিভাগীয় রোগীদের (অর্থাৎ যেসব রোগীর হাসপাতালে ভর্তি হয়ে শয্যাগ্রহণ বা রাত্রিযাপনের প্রয়োজন নেই) সেবাপ্রদান মুখ্য উদ্দেশ্য। এগুলিকে ইংরেজিতে "ক্লিনিক" (Clinic), "আউটপেশেন্ট ক্লিনিক" (Outpatient clinic), ইত্যাদি নামে ডাকা হতে পারে। চিকিৎসালয় বেসরকারী কিংবা সরকারী অর্থায়ন ও মালিকানায় পরিচালিত হতে পারে। সাধারণত চিকিৎসালয়গুলিকে স্থানীয় জনগণের জন্য প্রাথমিক পর্যায়ের চিকিৎসা সেবার চাহিদা পূরণের উদ্দেশ্যে নির্মাণ করা হয়। এর বিপরীতে অপেক্ষাকৃত বড় হাসপাতালগুলিতে প্রাথমিক চিকিৎসাসেবার পাশাপাশি দ্বিতীয়, তৃতীয় এবং কদাচিৎ চতুর্থ পর্যায়ের বিশেষায়িত চিকিৎসা সেবা প্রদান করা হয় এবং শয্যায় রাত্রিযাপনের জন্য রোগীদেরকে ভর্তির সুব্যবস্থা প্রদান করা হয়।  ইংরেজিতে "ক্লিনিক" কথাটি দিয়ে প্রায়শই হাসপাতালের বাইরে অবস্থিত এক বা একাধিক চিকিৎসকের সমন্বয়ে গঠিত একটি ডাক্তারখানা-কে বোঝায়, যেখানে ক্ষুদ্র মাপের নিরাময়মূলক চিকিৎসা সেবা প্রদান করা হয়। তবে বিশেষায়িত চিকিৎসাসেবা প্রদানকারী চিকিৎসালয় বা ডাক্তারখানাও বিরল নয়। কখনও কখনও ছোটখাটো চিকিৎসালয় কলেবরে বৃদ্ধি পেয়ে হাসপাতালে পরিণত হলে কিংবা কোনও বড় হাসপাতাল বা চিকিৎসা শিক্ষা প্রতিষ্ঠানের সাথে সংশ্লিষ্ট হবার পরেও "ক্লিনিক" নামটি ধরে রাখতে পারে।  অনেক সময় কোনও কোনও চিকিৎসালয়ে সাধারণ প্রাথমিক পর্যায়ের চিকিৎসাসেবার পাশাপাশি বিভিন্ন রোগের জন্য বিশেষায়িত চিকিৎসেবাও প্রদান করা হতে পারে। তখন সেগুলিকে বিবিধ চিকিৎসালয় (ইংরেজি Polyclinic "পলিক্লিনিক") বলা হয়। বিবিধ চিকিৎসালয়গুলি যদি কলেবরে বৃহৎ হয়ে হাসপাতালে রূপ নেয়, তখন সেগুলিকে "সাধারণ হাসপাতাল" (General hospital) বলে।   আরও দেখুন    স্বাস্থ্যসেবা প্রদায়ক   স্বাস্থ্যকেন্দ্র   স্বাস্থ্যব্যবস্থা ব্যবস্থাপনা   স্বাস্থ্যসেবা ব্যবস্থা   শুশ্রুষাকারী-পরিচালিত চিকিৎসালয়   সাক্ষাৎ-সূচীহীন চিকিৎসালয়    তথ্যসূত্র   বিষয়শ্রেণী:স্বাস্থ্যসেবা কেন্দ্রের ধরন বিষয়শ্রেণী:চিকিৎসালয়
thumb|ক্যাডমনের স্মৃতিস্মারক, সেন্ট ম্যারিস চার্চ, হুইটবি।  ক্যাডমন (ইংরেজি: Cædmon; উচ্চারণ: ( বা ; আনু. ৬৫৭-৬৮৪ খ্রিস্টাব্দ) হলেন ইংরেজি সাহিত্যের প্রাচীন যুগের এমনসব কবিদের একজন যাদের নাম জানা যায়। তাকে ইংরেজি সাহিত্যের অ্যাংলো-স্যাক্সন যুগের মিল্টন নামে অভিহিত করা হয়। প্রাচীন যুগের যে বারোজন কবিকে মধ্যযুগের বিভিন্ন দলিলপত্রে শনাক্ত করা হয়েছে, ক্যাডমন তাদের একজন। তিনি প্রাচীন যুগের মাত্র তিনজন সমসাময়িক কবির একজন, যাদের সংক্ষিপ্ত জীবনী ও কিছু সাহিত্যকর্মের নিদর্শন খুঁজে পাওয়া যায়। ক্যাডমন্‌স হাইম বা ক্যাডমনের ভক্তিগীতি ক্যাডমনের একমাত্র সাহিত্যকর্ম যা এখনও টিকে আছে। এটি তিনি ঈশ্বরের প্রতি শ্রদ্ধা নিবেদনের উদ্দেশে রচনা করেছিলেন। মাত্র নয় লাইনের ভক্তিগীতিসমৃদ্ধ কবিতাটি ইংরেজি সাহিত্যের প্রাচীন যুগের প্রমাণিত সাহিত্যকর্মগুলোর একটি। জার্মান ভাষার প্রাচীন যুগের যে সাহিত্যকর্মগুলো এখনো টিকে আছে, তাদের মধ্যে প্রাচীনতম সাহিত্যকর্ম হিসেবেও এটি খ্যাত। ১৮৯৮ সালে হুইটবির সেন্ট ম্যারিস চার্চে তার সম্মানে ক্যাডমন্‌স ক্রস স্থাপন করা হয়।  জীবনী বিডের নথি ক্যাডমনের জীবনী ও কর্ম সম্পর্কে একমাত্র মৌলিক তথ্যের উৎস হল বিডের হিস্তোরিয়া এক্লেসিয়াস্তিকা।Book IV, Chapter 24. The most recent edition is Colgrave and Mynors 1969 বিডের মতে, ক্যাডমন ছিলেন লে ব্রাদারদের একজন, যিনি খ্রিস্টান সন্ন্যাসীদের মঠ স্ত্রেওন্যাশাল্‌চে (বর্তমান হুইটি অ্যাবি) বাস করতেন এবং তিনি পশুপ্রেমী ছিলেন। এক সন্ধ্যায় যখন অন্য সন্ন্যাসীগণ ভোজন, গানবাজনা ও বীণা বাজানোয় মত্ত ছিলেন, ক্যাডমন অন্য প্রাণিদের নিয়ে ঘুমাতে যান, কারণ তিনি কোন গান জানতেন না। সেন্ট বিড স্পষ্ট করে উল্লেখ করেন যে কীভাবে গীতকে গানে সুর দিতে হয় ক্যাডমনের সেই জ্ঞান ছিল না। ঘুমের মধ্যে তিনি স্বপ্ন দেখেন কেউ তার কাছে এসে তাকে "প্রিন্সিপিয়াম ক্রিয়েচারাম" (সৃষ্টির শুরু) গাইতে বলেন। প্রথম গাইতে মানা করলেও তিনি পরে স্বর্গ ও মর্ত্যের সৃষ্টিকারী প্রভুর প্রশংসামূলক একটি ছোট কবিতা রচনা করেন।   ক্যাডমনের কবিতা  ক্যাডমনের এই কবিতাটি ছিল নয় লাইনের একটি প্রশস্তিমূলক কবিতা; সদাপ্রভু জগত সৃজনে সাত দিনে পৃথিবীর যে অনুষঙ্গ সমূহ সৃষ্টি করলেন তার বর্ণ্না আছে। বিড তার ইতিহাস গ্রন্থে ক্যাডমনের নয় লাইনের যে কবিতা সঙ্কলন করেন- তার বাঙলা পাঠ হলঃ  "আমরা তার প্রতি নতি জানায়/ হে, স্বর্গের দারি,  সব কর্মের কারক/ সকল মনের পরিকল্পনা কারি,  সবই তোমার ক্রিয়া, পিতা/ আমি তাই শুধু ভাবি,  শ্বাশত পালক,/ সৃষ্টির চাবি;  তুমি করিলে সৃজন/ মানব প্রথম  স্বর্গকে বানালে ছাদ,/ কি তোমার লীলা।  পরে হল ধরার মাঝ/ হে, মোদের তাজ,  সদা প্রভু,/ দানিলে সগৌরবে,  মাটির মানুষ/ হে প্রভু স্ববিরাজ"।   প্রভু প্রথম মানুষ, তারপর স্বর্গকে ছাদ রূপে বানালেন; এভাবে প্রভুর বন্দনা দিয়েই কবিতার বুনন করা হয়েছে।   তথ্যসূত্র  বিষয়শ্রেণী:৭ম শতাব্দীতে মৃত্যু বিষয়শ্রেণী:অ্যাংলো-স্যাক্সন যুগের কবি বিষয়শ্রেণী:ইংরেজ কবি বিষয়শ্রেণী:ইয়র্কশায়ারের সাধু বিষয়শ্রেণী:হুইটবির ব্যক্তি বিষয়শ্রেণী:ইংরেজ পুরুষ কবি
ইব্রাহিম নাসের (; ১৮৯৫ — ১৯৮৫) ছিলেন একজন আরব ফিলিস্তিনি বিদ্রোহী কমান্ডার এবং রাজনীতিবিদ।   জীবনী  নাসের আনাবতা শহরে জন্মগ্রহণ করেন, বৈরুতে প্রাথমিক ও মাধ্যমিক শিক্ষা লাভ করেন, পরবর্তীতে ১৯১২ সালে স্নাতক পাশ করেন। এরপর তিনি কায়রোর আল-আজহার বিশ্ববিদ্যালয়ে ভর্তি হন এবং ১৯১৪ সাল পর্যন্ত পড়াশোনা করেন। প্রথম বিশ্বযুদ্ধের সময় (১৯১৪-১৯১৮), তিনি ইস্তাম্বুলের মিলিটারি একাডেমিতে যোগদান করেন এবং উসমানীয় সেনাবাহিনীতে একজন অফিসার হিসেবে নিযুক্ত হন। ১৯১৬ সালের মাঝামাঝি সময়ে তিনি দলত্যাগ করেন এবং অটোমান শাসনের বিরুদ্ধে আরব বিদ্রোহে অংশগ্রহণ করেন। নাসের হেজাজ থেকে আকাবার সম্মুখভাগে এবং জর্ডান নদীর পূর্ব দিকে দারা শহরের সামনে যুদ্ধ করেছিলেন।  ইব্রাহিম নাসের টাইবেরিয়াসের হিতিন স্কুলের অধিদপ্তরে পাঁচ বছর, তারপর সাফাদের আল-খালিসা স্কুলে দুই বছর এবং তারপর নাজারেথের আইন মাহিলে ১৯২২ থেকে ১৯৩১ সালের মধ্যে দুই বছর শিক্ষক হিসাবে কাজ করেছিলেন, যেখানে ব্রিটিশ ম্যান্ডেট সরকারের জ্ঞান ব্যবস্থাপনা বিভাগ তার রাজনৈতিক ও সাংস্কৃতিক কার্যকলাপ এবং স্থানীয় আরব সংবাদপত্রে লেখায় অংশগ্রহণ এবং বিদ্যমান শিক্ষা পাঠ্যক্রমকে চ্যালেঞ্জ করার প্রচেষ্টার পরিপ্রেক্ষিতে তাকে বহিষ্কার করে।  ১৯৩২ সালে নাসার যুব কংগ্রেস পার্টিতে যোগ দেন এবং ১৯৩৫ সালে দ্বিতীয় সম্মেলনে কার্যনির্বাহী কমিটির অফিসের দায়িত্ব পালন করেন। যখন প্রিন্স সৌদ বিন আব্দুল আজিজ জেরুজালেমে যাওয়ার পথে আনাবতা শহরের মধ্য দিয়ে যাচ্ছিলেন তখন স্বাগত জানাতে তিনি একটি স্বাগত বক্তব্য দেন।  নাসের ১৯৩৬-৩৯ সালে ফিলিস্তিনে আরব বিদ্রোহে যোগ দেন এবং তুলকারমের পূর্বদিকের এলাকায় যুদ্ধ করেন। তিনি আনাবতা ভিত্তিক বিদ্রোহীদের একটি দল গঠন করেন এবং ১৯৩৬ সালের আগস্টের শেষের দিকে নেতা ফাওজি আল-কাউকজি ফিলিস্তিনে পৌঁছালে নাসের বিদ্রোহী নেতাদের একটি সভায় অংশ নেন। তিনি জুন মাসে তুলকার্মের কাছে আনাবতার যুদ্ধে লড়াই করেন, এই যুদ্ধে দুই ব্রিটিশ সৈন্য নিহত হয় ও একটি ব্রিটিশ যুদ্ধবিমান গুলিবিদ্ধ হয়। নাসের জাবা, বেইট ইম্রিন এবং কাফর সুরের যুদ্ধেও অংশ নিয়েছিলেন। বিদ্রোহের সময় তিনি কাউকজি কর্তৃক প্রতিষ্ঠিত অর্থ কমিটির সদস্য হিসেবে দায়িত্ব পালন করেন, যেখানে বিশিষ্ট বিদ্রোহী নেতারা ছিলেন।  নাসের ১৯৮৫ সালে ৯০ বছর বয়সে মারা যান।   পরিবার  তার মেয়ে মাহফুজা ফিলিস্তিনি কবি আব্দুল রহিম মাহমুদকে বিয়ে করেন এবং তিনি ফিলিস্তিনি রাজনীতিবিদ তায়েব আবদেল রহিমের পিতামহ। নাসেরের মোহাম্মদ নামে একটি ছেলেও ছিল।   আরও দেখুন    আবদুর রহিম আলহাজ মুহাম্মদ  ফারহান আল-সা'দি   তথ্যসূত্র   Al-Nimr, Ihsan, Tarich Jabal Nablus wa al-Balqa (The History of Mount Nablus and al-Balqa; III, Nablus, 1972)p. 251. P.263    Hijaz, Mohammad, Iliada 7arb palestine algraa' (Iliad famous Palestine War, Anabta, 1937)p. 247 p. 248  বিষয়শ্রেণী:ফিলিস্তিনি রাজনীতিবিদ বিষয়শ্রেণী:ফিলিস্তিনি জাতীয়তাবাদী বিষয়শ্রেণী:১৯৮৫-এ মৃত্যু বিষয়শ্রেণী:১৮৯৫-এ জন্ম বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী
কোকোস (কিলিং) দ্বীপপুঞ্জের পতাকাটি ২০০৩ সালে নকশা করা হয় এবং ২০০৪ সালের ৬ এপ্রিল তা আনুষ্ঠানিকভাবে গৃহীত হয়।   নকশা  পতাকাটির পটভূমি সবুজ। এর উপর সোনালি বৃত্তে একটি পাম গাছ, একটি নতুন চাঁদ এবং সাউদার্ন ক্রসের পাঁচটি তারা রয়েছে।  পতাকায় ব্যবহৃত সবুজ ও সোনালি অস্ট্রেলিয়ার জাতীয় রং। নতুন চাঁদ ইসলামের প্রতীক, যা দীপপুঞ্জটির অধিকাংশ মানুষের ধর্ম। আর সাউদার্ন ক্রস অস্ট্রেলিয়া এবং দক্ষিণ গোলার্ধের প্রতীক।   তথ্যসূত্র    বহিঃসংযোগ      বিষয়শ্রেণী:কোকোস (কিলিং) দ্বীপপুঞ্জ বিষয়শ্রেণী:পতাকা
তেকারি () ভারতের বিহার রাজ্যের গয়া জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮২ মিটার (২৬৯ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে তেকারি শহরের জনসংখ্যা হল ১৭,৬১৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে তেকারি এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর বিষয়শ্রেণী:ভারতের দেশীয় রাজ্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  ≈  MS Sakib  📩 ·📝 ১৩:০৩, ১৩ মে ২০২৫ (ইউটিসি) :হরিণবেড় শাহজাহান উচ্চ বিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () ১৯৮৪ সালে প্রতিষ্ঠিত মাধ্যমিক বিদ্যালয়। মাধ্যমিক বিদ্যালয়ের উল্লেখযোগ্যতার মানদণ্ড পূরণ করে না।  ~ ইমন (আলাপ • অবদান • লগ) ০৫:৪০, ৬ মে ২০২৫ (ইউটিসি)   । যুক্তিঃ বিজ্ঞাপনের মতো লেখা এবং উল্লেখ্য নয়। মোবাশশির' (আলাপ) ০৭:১৪, ৬ মে ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দ্বসত্য মতবাদ বা দুই সত্য মতবাদ হলো শাক্যমুনি বুদ্ধের শিক্ষায় সত্যের পার্থক্যকারী মতবাদ, এবং এটি সত্যকে দুটি স্তরে পার্থক্য করে - প্রচলিত বা অস্থায়ী (সংবৃতি) সত্য এবং চূড়ান্ত (পরমার্থ) সত্য।  সঠিক অর্থ বিভিন্ন বৌদ্ধ সম্প্রদায় ও ঐতিহ্যের মধ্যে পরিবর্তিত হয়। মহাযান বৌদ্ধধর্মের মাধ্যমক সম্প্রদায় থেকে সবচেয়ে পরিচিত ব্যাখ্যা, যার প্রতিষ্ঠাতা ছিলেন ভারতীয় বৌদ্ধ সন্ন্যাসী ও দার্শনিক নাগার্জুন। নাগার্জুনের জন্য, দুটি সত্য হলো জ্ঞানতাত্ত্বিক সত্য। অভূতপূর্ব বিশ্ব অস্থায়ী অস্তিত্ব প্রদান করা হয়। অভূতপূর্ব জগতের চরিত্রকে ঘোষণা করা হয় বাস্তব বা অবাস্তব নয়, কিন্তু যৌক্তিকভাবে অনির্ধারিত। পরিশেষে, সমস্ত ঘটনাই শূন্য অন্তর্নিহিত সারাংশের অ-অস্তিত্বের কারণে, কিন্তু অন্যান্য ঘটনার উপর নির্ভর করে বিদ্যমান।  চীনা বৌদ্ধধর্মে, মাধ্যমক অবস্থান গ্রহণ করা হয় এবং দুটি সত্য দুটি সত্তাতত্ত্বীয় সত্যকে বোঝায়। বাস্তবতা দুটি স্তরের বিদ্যমান - আপেক্ষিক স্তর এবং পরম স্তর। মহাযান মহাপরিনির্বাণসূত্র সম্পর্কে তাদের বোঝার উপর ভিত্তি করে, চীনা বৌদ্ধ ভিক্ষু ও দার্শনিকরা অনুমান করেছিলেন যে বুদ্ধ প্রকৃতির শিক্ষা ছিল, সেই সূত্রে বলা হয়েছে, চূড়ান্ত বৌদ্ধ শিক্ষা, এবং যে শূন্যতা এবং দুটি সত্যের উপরে অপরিহার্য সত্য রয়েছে। শূন্যতা-এর মতবাদ হল দেখানোর প্রয়াস যেকোনো আধিভৌতিক পদ্ধতিকে একেবারে বৈধ বলে বিবেচনা করা সঠিক বা কঠোরভাবে ন্যায়সঙ্গত নয়। এটি শূন্যবাদের দিকে নিয়ে যায় না কিন্তু অত্যধিক নির্বোধতা এবং অত্যধিক সংশয়বাদের মধ্যে মধ্যম পথকে আঘাত করে।   তথ্যসূত্র    উৎস    বহিঃসংযোগ   বিষয়শ্রেণী:বৌদ্ধ দার্শনিক ধারণা বিষয়শ্রেণী:সত্যের তত্ত্ব বিষয়শ্রেণী:বজ্রযান বিষয়শ্রেণী:অপেক্ষবাদ বিষয়শ্রেণী:অদ্বৈততা
মাগুরা সরকারি পলিটেকনিক ইনস্টিটিউট বাংলাদেশের দক্ষিণাঞ্চলীয় জেলার একটি আধুনিক এবং বৃহত্তম পলিটেকনিক ইনস্টিটিউট।  ইতিহাস মাগুরা সরকারি পলিটেকনিক ইনস্টিটিউট ২০০৮ সালে প্রতিষ্ঠিত হয়। প্রথম বছর মাত্র ৬০ জন ছাত্র-ছাত্রী নিয়ে রেফ্রিজারেশন অ্যান্ড এয়ার কন্ডিশনিং ইলেকট্রনিক্সের চার বছর মেয়ার্দী ডিপ্লোমা ইন ইঞ্জিনিয়ারিং কোর্স চালু হয়। ২০১০ সালে ইলেকট্রিক্যাল,ইলেকট্রনিক্সের ও কম্পিউটার টেকনোলজি ২০১৪ সালে ফুড টেকনোলজি এবং ২০১৫ সালে মেকাট্রনিক্স টেকনোলজির কোর্স চালু করা হয়।  অবস্থান মাগুরা সরকারি পলিটেকনিক ইনস্টিটিউট মাগুরা কেন্দ্রীয় বাস টার্মিনাল থেকে ৩.৫০ কিলোমিটার এবং ভায়না বাসস্ট্যান্ড থেকে ২.৫০ কিলোমিটার দূরে ঢাকা-ঝিনাইদহ-কুষ্টিয়া মহাসড়কের দক্ষিণ পার্শ্বে ইটখোলা বাজার নামক স্থানে অবস্থিত।  ক্যাম্পাস সবুজ গাছপালায় সমৃদ্ধ মনোরম পরিবেশে মূল ক্যাম্পাসটি পাঁচতলা বিশিষ্ট তিনটি এইচ (H) আকৃতির বড় ভবন রয়েছে। এদের দু'টি প্রাতিষ্ঠানিক ভবন এবং একটি প্রশাসনিক ভবন। ভিতরে শিক্ষকদের জন্য একটি আবাসনসহ ছোট বড় মোট পাঁচটি ভবন রয়েছে। ক্যাম্পাসটি শহরের নিকটবর্তি "ইটখোলা বাজার" নামক স্হানে প্রায় ৪ একর জমির উপর প্রতিষ্ঠিত।  সুযোগ-সুবিধা প্রতিষ্ঠানটিতে একটি সমৃদ্ধ গ্রন্থাগার রয়েছে যাতে প্রায় ৩০০০ বিজ্ঞান এবং টেকনোলজি বিষয়ক বিভিন্ন বই রয়েছে। নিজস্ব জেনারেটর সহ আধুনিক যন্ত্রপাতি সমৃদ্ধ পরীক্ষাগার, ফ্রি ওয়াই-ফাই, বিশুদ্ধ পানি, স্বাস্থ্য ব্যবস্থা, মসজিদ, গ্যারেজ, নিজস্ব ম্যাগাজিন, মাল্টি-মিডিয়া নেটওয়ার্ক ক্লাস রুম ও ল্যাব রয়েছে। একজন ছাত্র-ছাত্রী হিসেবে প্রতি সেমিস্টার বৃত্তি, বিশ্বব্যাংক বৃত্তি, রোভার স্কাউট, রোভার গার্লস, সামাজিক সংগঠন সহ আধুনিক সকল সুযোগ-সুবিধার ব্যবস্থা রয়েছে। প্রায় ৮০০ জন ধারণ ক্ষমতা সম্পন্ন একটি আধুনিক অডিটোরিয়াম রয়েছে।শিক্ষকদের জন্য ৮০  জন ধারণ ক্ষমতা বিশিষ্ট একটি সেমিনার কক্ষ রয়েছে। দৃষ্টি নন্দিত প্রধান গেটের উত্তর পার্শ্বে খেলাধুলার জন্য একটি প্রশস্ত মাঠ রয়েছে। দ্বিতীয় গেটের পর প্রতিষ্ঠানটির সম্মুখভাগে একটি শহীদ মিনার রয়েছে।  শিক্ষা কার্যক্রম বর্তমান অত্র প্রতিষ্ঠানে চার বছর মেয়াদী ডিপ্লোমা ইন ইঞ্জিনিয়ারিং কোর্সে ৬টি বিভাগ রয়েছে। প্রতি বিভাগে দু'টি করে শিফট চলমান এবং প্রতি শিফটে ১০০ জন করে মোট ২০০ জন শিক্ষার্থী ভর্তির সুযোগ পায়। বর্তমানে প্রায় ৩০৫০ ছাত্র-ছাত্রী অধ্যয়নরত  আছে এবং ১৫০ জন শিক্ষক, কর্মকর্তা-কর্মচারী কর্মরত রয়েছে।  টেকনোলজিসমূহ  কম্পিউটার সাইন্স এন্ড টেকনোলজি  ইলেকট্রিক্যাল টেকনোলজি ইলেকট্রনিক্স টেকনোলজি  রেফ্রিজারেশন অ্যান্ড এয়ার কন্ডিশনিং টেকনোলজি  ফুড টেকনোলজি  মেকাট্রনিক্স টেকনোলজি  কৃতিত্ব  আরও দেখুন  বাংলাদেশের পলিটেকনিক ইনস্টিটিউটের তালিকা  বাংলাদেশ কারিগরি শিক্ষা বোর্ড  তথ্যসূত্র  বহিঃসংযোগ  মাগুরা সরকারি পলিটেকনিক ইনস্টিটিউট   বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:মাগুরা জেলার মহাবিদ্যালয় বিষয়শ্রেণী:২০০৮-এ বাংলাদেশে প্রতিষ্ঠিত বিষয়শ্রেণী:খুলনা বিভাগের পলিটেকনিক ইনস্টিটিউট
thumb|upright|শান্তিবাদের সাথে ব্যাপকভাবে সংশ্লিষ্ট একটি শান্তির প্রতীক right|upright=1.5|thumb|alt=Large outdoor gathering|২০১১ সালে আসিসি-তে শান্তির জন্য বিশ্ব প্রার্থনা দিবস শান্তিবাদ বলতে এমন একটি মতবাদকে বোঝায় যা যুদ্ধ, সামরিকবাদ (সেনাবাহিনীতে যোগদান ও বাধ্যতামূলক সামরিক সেবাসহ) কিংবা সহিংসতার বিরোধী। ফরাসি শান্তিবাদী আন্দোলনকর্মী এমিল আর্নো সর্বপ্রথম পাসিফিজম পরিভাষাটি উদ্ভাবন ও ব্যবহার করেন এবং ১৯০১ সালে গ্লাসগোতে অনুষ্ঠিত ১০ম বিশ্ব শান্তি সম্মেলনে অন্যান্য শান্তিকর্মীরা পরিভাষাটি গ্রহণ করেন।The Abolition of War: the Peace Movement in Britain, 1914–2029 by Keith Robbins. University of Wales Press, 1976.  (p.10). শান্তিবাদের একটি কাছাকাছি পরিভাষা হল "অহিংসা" (কারও ক্ষতি না করা), যা কিনা ভারতের হিন্দু, বৌদ্ধ ও জৈন ধর্মগুলির একটি কেন্দ্রীয় দর্শন। যদিও আধুনিক শান্তিবাদের নিহিত অর্থগুলি বেশ সাম্প্রতিক ও ১৯শ শতক থেকে এগুলির ব্যাখ্যা প্রদান করা হয়ে আসছে, প্রাচীন বহু রচনাবলিতে শান্তিবাদ সম্পর্কিত বিভিন্ন রচনা বিদ্যমান।  আধুনিক যুগে এসে রুশ লেখক লেভ তোলস্তোয়ের শেষ দিককার রচনাগুলিতে, বিশেষ করে ঈশ্বরের রাজ্য তোমার ভেতরেই নিহিত রচনাটিতে শান্তিবাদের প্রতি আগ্রহ পুনরুজ্জীবিত হয়। ভারতের মহাত্মা গান্ধী সত্যগ্রহ নামক একটি অটল অহিংস বিরোধিতার চর্চার পক্ষে প্রচারণা চালান, যা ভারতের স্বাধীনতা আন্দোলনে চাবিকাঠিস্বরূপ ভূমিকা রাখে। গান্ধীর এই মতবাদের কার্যকারিতা মার্কিন যুক্তরাষ্ট্রের মার্টিন লুথার কিং জুনিয়র, জেমস লসন, ম্যারি ও চার্লস বিয়ার্ড, জেমস বেভেল,James L. Bevel, The Strategist of the 1960s Civil Rights Movement" by Randy Kryn, a paper in David Garrow's 1989 book We Shall Overcome, Volume II, Carlson Publishing Company ও থিক নিয়াত হান-সহ (Thich Nhat Hanh) আরও অনেককে মার্কিন যুক্তরাষ্ট্রের নাগরিক অধিকার আন্দোলনের সময় অনুপ্রাণিত করেছিল।"Searching for the Enemy of Man", in Nhat Nanh, Ho Huu Tuong, Tam Ich, Bui Giang, Pham Cong Thien. Dialogue. Saigon: La Boi, 1965. P. 11–20., archived on the African-American Involvement in the Vietnam War website, King's Journey: 1964 – April 4, 1967   তথ্যসূত্র  বিষয়শ্রেণী:শান্তিবাদ বিষয়শ্রেণী:রাজনৈতিক তত্ত্ব